Da bodo uporabniki znali razločiti med pravo in ponarejeno vstopno stranjo v NLB Klik, so v NLB pripravili kratke opise in prikaze razlik ter varnostnih opozoril, če tako stran zaznajo. Opis je na voljo na njihovi spletni strani . Ob tem v NLB poudarjajo, da uporabnike NLB Klika stalno opozarjajo na pojavljanje škodljive programske opreme, ki se na različne načine (npr. ob obisku spletnih strani, prek e-pošte, z nameščanjem opreme "sumljivega" izvora) namesti na osebni računalnik uporabnika.Zlikovcem omogoča prevzem nadzora na daljavo nad uporabnikovim računalnikom in beleženje vseh vnesenih podatkov. Tako so odprta vrata za krajo, saj lahko s tako pridobljenimi osebnimi in elektronskimi identifikacijskimi podatki dostopajo do vseh storitev v uporabnikovem imenu, pojasnjujejo v NLB.V zadnjem času je v svetovnem merilu vse bolj aktualen tudi trend povečevanja števila elektronskih sporočil ali spletnih strani, ki so videti kot prava stran ponudnika spletnih storitev, vendar od uporabnika zahtevajo vnos določenih podatkov - predvsem varnostnih elementov, ki jih sicer izvirni ponudniki ne zahtevajo.